《送张无梦归天台》
宋代·李维

金骨一何轻，瞳方鬓复青。
楼居隐岩桂，飚驭别阶蓂。
玉宇藏丹诀，琱觞泛绿醹。
霞城中夕梦，悬想在彤庭。

作者简介：宋洺州肥乡人，字仲方。李沆弟。太宗雍熙二年进士。为保信军节度推官。真宗初献《圣德诗》，擢直集贤院。累迁中书舍人。仁宗初为尚书左丞兼侍读学士，预修《真宗实录》，迁工部尚书。除相州观察使，为谏官所诋，知亳州，改河阳。久之还朝，复出知陈州。博学，以文章知名。真宗巡幸四方，典章名物，多所参定。尝预定《七经正义》，修《续通典》、《册府元龟》。